กลิ่นเหม็นอับจากเครื่องปรับอากาศมักเกิดจากการสะสมของเชื้อราในเครื่อง ซึ่งเกิดจากความชื้นที่ยังคงค้างอยู่ ไม่สามารถออกมาได้ เมื่อเจอกับอากาศร้อนในบ้านเราเชื้อรายิ่งเจริญเติบโตได้ดี และเมื่อเชื้อรากัดกินพลาสติก การล้างแอร์ด้วยวิธีปกติจึงไม่ได้ช่วยแก้ปัญหา วิธีแก้ปัญหากลิ่นอับของเครื่องปรับอากาศ -หมั่นรักษาความสะอาดเครื่องปรับอากาศ -กำจัดแหล่งความชื้นภายในห้องที่ติดเครื่องปรับอากาศ เช่น ตู้ปลา ถ้ามีให้ใช้เป็นตู้ปลาแบบปิดฝา การปลูกต้นไม้ไว้ในห้องก็ถือเป็นการเพิ่มความชื้นให้กับห้องเช่นกัน -แต่หากเครื่องปรับอากาศมีกลิ่นเหม็นอับไปแล้วควรล้างแอร์ด้วยน้ำยาฆ่าเชื้อรา แล้วปล่อยให้แอร์พร้อมท่อน้ำทิ้งแห้งสนิท อาจจะทิ้งไว้ประมาณ 1 สัปดาห์ก่อนเปิดใช้งานในครั้งถัดไป -หากเชื้อราขึ้นในจุดที่ไม่สามารถล้างทำความสะอาดได้ เช่นแผ่นกรองขนาดเล็ก ท่อน้ำทิ้ง PVC แนะนำให้เปลี่ยนใหม่ นอกจากนี้ยังมีกลิ่นเหม็นที่ไม่ได้เกิดจากเชื้อรา ซึ่งเราควรหาต้นตอของสาเหตุนั้นเช่นการต่อท่อน้ำทิ้งออกไปด้านนอก กลิ่นเหม็นจากด้านนอกอาจย้อนเข้ามาในตัวเครื่อง